《用元韵答秀叔》
宋代·王炎

休将世事关身事，自数颓龄尚余几。
那堪老赋悼亡诗，不见蛾余瓠犀齿。
熏染可无知见香，澡雪正须功德水。
风波跌足今惮行，林下独居心迹清。
冷看世态有翻覆，蚌则欲雨鹬欲晴。
何似消摇常燕坐，雪白莲花生烈火。

作者简介：王炎（1137——1218）字晦叔，一字晦仲，号双溪，婺源（今属江西）人。一生著述甚富，有《读易笔记》、《尚书小传》、《礼记解》、《论 语解》、《孝圣解》、《老子解》、《春秋衍义》、《象数稽疑》、《禹贡辨》等，《全宋词》第 三册录其词五十二首。事迹见胡升《王大监传》（《新安文献志》卷六九）、 《宋史翼》卷二四，参《南宋馆阁续 录》卷八、九。